ผมอยากรู้ว่าการเล่นมือถือนานๆเสี่ยงต่อการเป็นโรควุ้นตาเสื่อมหรือไม่ครับ เเละมีผลข้างเคียงอะไรในการจ้องมือถือนานๆบ้าง?
สวัสดีค่ะ วุ้นในตาเสื่อมเกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเอง คือเกิดจากความเสื่อมของวุ้นในตา มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตา การจ้องมองจอมือถือนานๆไม่ได้เป็นปัจจัยเสี่ยงของโรคนี้โดยตรงค่ะการจ้องหน้าจอมือถือนานๆอาจทำให้กล้ามเนื้อรอบตาเมื่อยล้า ทำให้ปวดตา ปวดศีรษะได้แนะนำการลดการใช้หน้าจอมือถือหากมีอาการปวดตา ตาเบลอ และสังเกตอาการถ้ามีม่านดำลงมาบดบังการมองเห็น อันนี้เป็นสัญญาณเตือนว่าต้องไปพบจักษุแพทย์เพื่อรักษาทันที เพราะอาจมีจอประสาทตาลอกจากการมีุว้นตาเสื่อมอาจทำให้เสียการมองเห็นได้